Drezden kafedralı

Drezden kafedralı və ya Müqəddəs Üçlük Kafedralı (), əvvəllər Saksoniya Kral Sarayının Katolik Kilsəsi () — Almaniyanın Drezden şəhərində yerləşən katolik kafedralı.

Həmişə şəhərin ən mühüm katolik kilsəsi olan bu kilsə, 1964-cü ildə Drezden-Meyzen Yeparxiyasının kafedralı statusuna yüksəldilmişdir. Almaniyanın Drezden şəhərinin tarixi mərkəzində, Elba çayının yaxınlığında yerləşir. Bu kilsə, Vettin sülaləsinin, o cümlədən Polşa monarxlarının dəfn yerlərindən biridir.

 Tarix 

Hofkirşe, Drezdenin ən məşhur abidələrindən biri kimi qəbul edilir. Memar Qaytano Kiaveri tərəfindən 1738-1751-ci illərdə layihələndirilmişdir.Fritz Löffler: Das alte Dresden - Geschichte seiner Bauten. 16th ed. Leipzig: Seemann, 2006,  (German) Kilsə, Saksoniya kürfürstü və Polşa kralı III Avqust tərəfindən sifariş edilmişdir. Eyni zamanda protestant şəhəri olan Drezden, 1726-1743-cü illər arasında Frauenkirxa (Müqəddəs Məryəm Kilsəsi) kilsəsini inşa etmişdir. Şəhərin əhalisi əsasən protestant olsa da, onun hökmdarları katolik idi. Katolik kürfürst, kafedralı öz istifadəsi və digər yüksək rütbəli məmurlar üçün inşa etdirmiş və onu öz evi olan Drezden qəsri ilə bəzəkli bir yüksək mərtəbəli keçidlə birləşdirmişdir.

 İstinadlar 

 Xarici keçidlər 

Kateqoriya:Drezden kilsələri
Kateqoriya:Drezdenin görməli yerləri
Kateqoriya:Drezdendə bərpa edilmiş binalar və tikililər
Kateqoriya:1751-ci ildə yarananlar
Kateqoriya:1750-ci illərin memarlığı
Kateqoriya:Barokko kilsələri
Kateqoriya:Drezdendə barokko memarlığı
Kateqoriya:Avropa kilsələri